Nord-Kypros i Tyrkvisjonens sangkonkurranse

Nord-Kypros i Tyrkvisjonens sangkonkurranse er en oversikt over Den tyrkiske republikken Nord-Kypros' deltakelser og resultater i Tyrkvisjonens sangkonkurranse. Nord-Kypros debuterte i den første konkurransen som ble arrangert i 2013, og regionen har deltatt i alle arrangerte konkurranser med unntak av i 2014. Regionens beste plassering i konkurransen er en niendeplass fra 2015.

Bakgrunn 

Nord-Kypros utgjør den nordlige delen av Kypros, en region hvor om lag 99% av befolkningen er tyrkisktalende tyrkisk-kyprioter. I konkurransesammenheng omtales og presenteres republikken som et land. Tyrkiskspråklige Kıbrıs Genç TV i Nikosia står bak valget av regionens representanter og organiserer deltakelsene i den internasjonale konkurransen. TV-kanalen velger representant gjennom finaler eller interne valg.

Historie 
I 2013 og 2014 ble det arrangert regionale finaler i Birinci Medya Plaza i Nikosia, med henholdsvis 10 og 4 deltakermelodier. I 2013 vant søskenduoen Gommalar (Simge og Aytunç Akdoğu) den nordkypriotiske finalen med melodien «Ayrıntılar». I Tyrkvisjonens sangkonkurranse fremførte duoen deres egenskrevne ballade «Havalanıyor», og oppnådde en tiendeplass i finalen. 
İpek Amber vant retten til å representere Nord-Kypros i Tyrkvisjonens sangkonkurranse i Kazan i Tatarstan i 2014, men regionen trakk seg senere fra konkurransen dette året. Delegasjonen, som reiste med nordkypriotiske pass, fikk ikke innreisetillatelse til arrangørbyen som følge av at republikken ikke er anerkjent som et eget land av Den russiske føderasjon. Amber representerte Nord-Kypros det påfølgende året, da konkurransen ble arrangert i Istanbul i Tyrkia, hvor hun oppnådde en niendeplass.

I 2016 bekreftet Nord-Kypros at regionen skulle delta, og det ble annonsert en regional finale i november samme år. Det ble hverken arrangert regionale eller internasjonale konkurranser i perioden fra  til . I forkant av Tyrkvisjonens sangkonkurranse i 2020 gjorde Kıbrıs Genç TV et internt valg av musikeren Çağıl İşgüzar, som deltok med melodien «Acıtır hep hayallerim».

Deltakere og resultater 
Tabellforklaring

 MERK: Se eget kapittel for deltakere og resultater i de regionale finalene.

Kringkastere og jurymedlemmer

Regionale finaler

Türkvizyon Şarkı Yarişması KKTC finali 2014

Türkvizyon Şarkı Yarişması KKTC finali 2013

Se også 
 Kypros i Eurovision Song Contest
 Kypros i Junior Eurovision Song Contest

Referanser

Eksterne lenker 
 Kıbrıs Genç TV
 Nord-Kypros på turkvizyon.tv

Land og regioner i Tyrkvisjonens sangkonkurranse
Tyrkvisjonens sangkonkurranse